རྗེ་ཉིད་ནས་སྐྱོ་བྲག་དབུ་རྩེར་ཡོད་པའི་ཆོས་རྗེ་རིན་པོ་ཆེའི་གདུང་འབུམ་མདུན་མཎྜལ་བརྒྱ་རྩ་སོགས་མཆོད་སྤྲིན་ཚོགས་བསགས་རྒྱ་ཆེན་ཕུལ་ཞིང་། ཆོས་རྗེ་རིན་པོ་ཆེ་ལས་ལུང་ནོད་ཀྱི་ཆོ་གའི་ཐུགས་བསྐྱེད་བཅས་བཀའ་འབུམ་དག་ཚར་གཅིག་ལྗགས་ཀློག་མཛད། བསྟན་འགྲོའི་དོན་དུ་འཁོར་གསུམ་རྣམ་དག་གིས་མཚམས་སྦྱོར་དང་། ཐུགས་སྨོན་རྒྱ་ཆེན་བཅས་ཐུགས་བཞེད་ལེགས་པར་གྲུབ། འདིའང་སྔོན་གྱི་གོང་མ་རྣམས་ཀྱི་བཀའ་འབུམ་ཆོས་མཛོད་ཆེན་པོའི་ཁྲོད་དུ་གཏེར་རྒྱས་གདབ་པ། དུས་སུ་བབས་དུས་བླ་མ་རིན་པོ་ཆེའི་གཏེར་ནས་བཞེས་པ་མངོན་སུམ་དུ་འདུག།